Document ID: 31976R1422

ΚΑΝΟΝΙΣΜΟΣ (ΕΟΚ) αριθ. 1422/76 ΤΟΥ ΣΥΜΒΟΥΛΙΟΥ της 21ης Ιουνίου 1976 περί καθορισμού των κανόνων για τον καθορισμό των κέντρων εμπορίας ορύζης εκτός των Arles και Vercelli
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(1), και ιδίως το άρθρο 4 παράγραφος 5,
την πρόταση της Επιτροπής,
Εκτιμώντας:
ότι, σύμφωνα με το άρθρο 4 παράγραφος 3 του κανονισμού (ΕΟΚ) αριθ. 1418/76, οι τιμές παρεμβάσεως έχουν καθορισθεί για την Arles και Vercelli κατά τρόπο ώστε οι διαφορές μεταξύ αυτών και της ενδεικτικής τιμής να αντιστοιχούν στις διαφορές της τιμής που προβλέπεται σε περίπτωση κανονικής συγκομιδής, βάσει των φυσικών συνθηκών κατά τη διαμόρφωση των τιμών στην αγορά, και να επιτρέπουν την ελεύθερη διακίνηση της ορύζης στο εσωτερικό της Κοινότητος, σύμφωνα προς τις ανάγκες της αγοράς-
ότι τα κέντρα εμπορίας που πρέπει να προσδιορίζονται από την Επιτροπή πρέπει να ευρίσκονται μόνο σε πλεονασματικές περιοχές- ότι, κατά συνέπεια, πρέπει, για τον καθορισμό τους, να λαμβάνεται υπόψη η κατάσταση εφοδιασμού της Κοινότητος σε όρυζα, και κυρίως η συγκέντρωση του μεγαλυτέρου μέρους της παραγωγής σε δύο αυστηρά καθορισμένες περιοχές-
ότι, για τη διασφάλιση της καλής λειτουργίας του καθεστώτος της παρεμβάσεως, τα κέντρα εμπορίας πρέπει να έχουν τη δυνατότητα αποθεματοποιήσεως σημαντικών ποσοτήτων ορύζης και διασφαλίσεως της διαθέσεώς της υπό τις καλύτερες προϋποθέσεις- ότι, κατά συνέπεια, είναι σκόπιμο να ληφθούν υπόψη εκείνα τα οποία διαθέτουν επαρκή υποδομή και τα οποία ευρίσκονται σε μια περιοχή που διαθέτει επαρκή συγκοινωνιακά μέσα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα σημαντικά κέντρα εμπορίας πλεονασματικών περιοχών, τα οποία πρέπει να προσδιορισθούν κατ' εφαρμογή του άρθρου 4 παράγραφος 5 του κανονισμού (ΕΟΚ) αριθ. 1418/76, πρέπει να ανταποκρίνονται στις κάτωθι προϋποθέσεις:
α) ύπαρξη αποθηκευτικών χώρων εφοδιασμένων δια τεχνικών εξοπλισμών τέτοιας μορφής, ώστε μια ικανοποιητικά σημαντική ποσότητα αναποφλοίωτης ορύζης να δύναται κατά συνεχή τρόπο να παραλαμβάνεται, να αποθεματοποιείται και να παραδίδεται-
β) ευνοϊκή κατάσταση όσον αφορά τα συγκοινωνιακά μέσα για την παραλαβή και ιδίως τη διάθεση της ορύζης.
Άρθρο 2
Κάθε έτος το Συμβούλιο, κατόπιν εκθέσεως της Επιτροπής, εξετάζει τα αποτελέσματα της εφαρμογής των διατάξεων του άρθρου 1.
Άρθρο 3
1. Ο κανονισμός (ΕΟΚ) αριθ. 369/67 του Συμβουλίου της 25ης Ιουλίου 1967 περί του καθορισμού κανόνων για τον καθορισμό των κέντρων εμπορίας της ορύζης άλλων εκτός των Arles και Vercelli(2) καταργείται.
2. Οι παραπομπές στον καταργούμενο, δυνάμει της παραγράφου 1, κανονισμό πρέπει να θεωρούνται ότι γίνονται στον παρόντα κανονισμό.
Άρθρο 4
Ο παρών κανονισμός αρχίζει να ισχύει την 1η Ιουλίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 21 Ιουνίου 1976.

Labels: 3
17